
Narva linna arengukava lähteülesanne

Narva linna arengukava koostamise eesmärk on täpsustada linna arengustrateegias seatud visiooni ja strateegilisi eesmärke ja määratleda Narva pika- ja lühiajalise arengu eesmärke ja nende elluviimise võimalusi, mis tasakaalustatult arvestavad majandusliku, sotsiaalse ja kultuurilise keskkonna ning looduskeskkonna arengu suundumusi ja vajadusi ning on aluseks erinevate eluvaldkondade arengu integreerimisele ja koordineerimisele.

Narva linna arengukava kehtestab Narva linna arendamise eelistused, strateegilised arengusuunad ja eesmärgid, lähtudes kehtestatud Narva arengustrateegiast, linna majandus- ja sotsiaalvaldkondade hetkeolukorrast ja prognoosist, linna rahalistest võimalustest ning linna ja linnaosa elanike avalikest huvidest.

Arengukava koostaja ning algatamiseks või läbivaatamiseks vajalikud tegevused
Narva linna arengukava koostamise eest vastutab Narva Linnavalitsuse Narva Linna Arenduse ja Ökonoomika Amet.
Arengukava koostamisse kaasatavad isikud

Narva Linna Arenduse ja Ökonoomika Amet kaasab arengukava koostamise protsessi kõik Narva Linnavalitsuse ametiasutused. Avalike arutelude kaudu on kaasatud kõik huvitatud isikud Narva linna arengukava koostamise protsessi.

Arengukava käsitletav ajavahemik ja kehtivuse tähtaeg

Narva linna arengukavas käsitletav ajavahemik tegevuskava osas on kolm aastat (2008-2011), 

varalisi kohustusi käsitlevas osas on vastavalt linna pikemaajaliste varaliste kohustuste perioodile.

Arengukava kehtivuse tähtaeg ei või olla pikem kui tegevuskava osas käsitletav ajavahemik.

Nõuded arengukava vastavusest olemasoleva arengudokumentidele

Narva linna arengukava koostatakse lähtudes Narva linnavolikogu .............. 2007 määruses nr ...... “Narva arengustrateegia 2020 kinnitamine” sätestatust.

